Ivar Medaas

Ivar Medaas (1938–2005) var en norsk visesanger fra Alversund i Lindås i Nordhordland.

Han ble landskjent med visen «Dar kjem dampen», som var en hyllest til rutebåten DS «Oster». Teksten ble skrevet av døvepresten Ragnvald Hammer. Sammen med sin kone Kari Medaas, ga han ut en rekke viser og album under navnet Vestlandsduoen.

 Karriere 
Han hadde en lang karriere bak seg i norsk revy- og musikkliv, der han særlig skildret menneskene langs vestlandskysten. Ivar Medaas spilte inn noen få plater sammen med Ellen Fredriksen under navnet Vestlandsduoen. I 1962 giftet han seg med Kari, og sammen fikk de tre barn. Etter kort tid tok Kari over Ellen Fredriksens plass i Vestlandsduoen, og det ble langt flere innspillinger. De sang på strilemål. I 2002 mottok de målprisen. Medaas opptrådte også sammen med Dizzie Tunes, Wenche Myhre og Øystein Sunde. Medaas samarbeidet med Jon Eikemo (også han stril) og Jakob Sande.

Fram til 1955 bodde Ivar Medaas i Alversund, men flyttet så til Oslo. Fem år senere debuterte han hos Jens Book-Jenssen og arbeidet deretter på Chat Noir i fire år, og så på ABC Teatret og Oslo Nye Teater, ett år på hvert sted. Sammen med brødrene Kjartan (trekkspill) og Jan Spurkeland (vokal og gitar) dannet han musikkgruppen Trio Intim i årene 1957–1960. Medaas var i utgangspunktet felespiller innenfor folkemusikalsk tradisjon, mens Trio Intim var et danseband som spilte popmusikk. Medaas spilte elektrisk bassgitar i bandet og  ifølge Spurkeland var dette den første el-bassen i Bergens-distriktet. Medaas reiste i 1960 til Ås for å gå vinterlandbruksskolen.

Han spilte rollen som den halvsprø lensmannen som hadde ansvaret for en veipost ute på bygda, i Olsenbanden: Operasjon Egon fra 1969. Han portretterte en skrulling som hoppet rundt på ett ben og glad-skjøt i taket med haglen sin.

I 1981 var Medaas igjen fremme i media da gruppen Prima Vera laget en parodi av den populære hitlåten «Bette Davis Eyes» som ble gjort kjent av Kim Carnes samme år, kalt «Ivar Medaas øyne». Saken endte i retten og Medaas krevde  kroner i erstatning. Herodes Falsk uttalte til VG at Medaas ofte selv var frampå og fleipet med sin skjeløydhet i det offentlige rom; ergo gjorde Medaas også narr av andre personer med samme handicap.VG 17. oktober 1981 side 61 Faktisk hadde Medaas muligheten til å fleipe tilbake igjen med Prima Vera, siden de hadde stavet etternavnet hans feil på albumomslaget/plateetiketten. Der skrev de Medås i stedet for Medaas. Da sangen kom med på samlealbumet Absolute Prima Vera i januar 1994, ble etternavnet til Medaas skrevet riktig på bakcoveret.

Foruten «Dar kjem dampen» huskes han for viser som «Draumen om fred» («Last Night I Had the Strangest Dream»/«I natt jag drömde»), «Sildefiske på Dogger bank», «Eg hadde ein gong ein båt» («Sloop John B») og «Når eg er 67» («When I'm Sixty-Four», opprinnelig en Beatles-låt). Ivar Medaas gav også ut en plate med tekster av Herbjørn Sørebø, og samarbeidet med blant andre Lillebjørn Nilsen, Ove Thue, Øystein Dolmen og Gustav Lorentzen. Han fikk Gammleng-prisen i klassen veteran i 2001.

Medaas ble rammet av hjerneslag i 1995, og ble sittende i rullestol resten av livet. I 2004 måtte han amputere den ene foten. Han døde 7. januar 2005, 66 år gammel.

 Ivar Medaas som deltaker i Melodi Grand Prix 
ÅrTittelPlassering i den norske finalen1965«Jenteord»Nr. 41967«Jeg vet om en jente» *Nr. 5

* Sammen med Kari Medaas

 Diskografi 
 Album og EP 
 På Haugarstølen e godt te gjeta (1960)
 Amerikavisa (1960)
 Holiday in Norway (1964)
 Trubaduren kommer (1965)
 Medaas i 4 akter (1968)
 Dar kjem duoen ... (1969)
 I hine hårde dager (1970)
 På lykke og fromme (1975)
 Dar kjem dampen (album) (1976)
 Vårteikn (1976)
 Å du, å du (1978)
 Ivar Medaas aller beste (1979)
 Kyss meg på mandag (1982)
 Bymann og stril (1984) med Ove Thue
 Ansikt til ansikt (1987) med Ove Thue
 Sjeldne typar (1989), med Herbjørn Sørebø 
 Medaas gull (1992)
 Langs fjorden (1994)
 50 beste (2001)
 Singler 
 Pakta/Frieriet hans Ola Husmann (1960)
 Hestehandlarar/Drama i 4 akta (1961)
 Gammelkjærest/Gamle Benjamin (1961)
 Jonsokkveld/Pengaskåpet (1962)
 Vesle Pers nye ski/Veslejenta og folungen (1962)
 Kem har tatt min fena/80 år (1963)
 Ein glad cowboy/Brunkebekken (1963)
 Driftsvegen til Texas/Tømmerhoggaren (1963)
 Juleballade/Julenissebrevet (1963)
 Dar kjem dampen/Sildefiske på Dogger Bank (1963)
 Jenta/Rallardans (1963)
 Ballade om den siste sigarett/Hesteskoen (1964)
 Ungkarsvise/I hine hårde dage (1964)
 Sommar sommar sommar/Sommarvise (1964)
 Alexanders snøggtime band/Hu hei kor er det vet (1965)
 Håpet frå Møre/Den arge bonden (1965)
 Skål for kona mi/Per Olsson (1965)
 Det var i sommar/Draumen om fred (1965)
 Hallo Dolly/Sjølvbyggjarvise (1966)
 Blåmann blåmann/Bukkevisa (1966)
 Drabantby-liv/Vuggevise til en velger (1967)
 Jeg vet om en jente/Æresverdige forsamling (1967)
 Eg hadde ein gong ein båt/Å kvi skulle eg gå (1967)
 Jeg vet om ei jente (1967)
80 År / Rättviks-Per (1967)
 Takk og pris/Doff den gode draken (1968)
 Når eg er 67/Norske material (1968)
 Det sa presten ikkje noko om/Tida går (1969)
 Gje meg jorda til Bustad/Hastverksbrudlaup (1969)
 Ingen veit/Huset på haugen (1969)
 Gamlekjæresten/Kleppe-Marit (1970)
 Juletre og julefred (1975)
 Pakta/Då Daniel drog (1976)
 Å du å du/Sett deg i armkroken min (1978)
 Eg dreg med morgonflyet/Utviklingen (1981)
 Kjære bruvik (1994)

 Andre deltagelser 
 Diverse artister: Viser om så mangt (1968)
 Diverse artister: På Norsktoppen og litt til - Dizzie Tunes med gjester (1970)
 Diverse artister: Norske toppartister (1971)
 Diverse artister: Nå er det jul igjen (1976)
 Bergeners: 5000 Bergeners (1978)
 Diverse artister: På jul med din glede (1980)
 Diverse artister: Fest i vest (1982)
 Diverse artister: God jul Vol. 2 (1982)
 Nystogs: Full fart - trivelig med Nystogs (1983)
 Øystein Olsen: Storslåtter (1989)
 Gustav Lorentzen: 1. klasse (1992)
 Diverse artister: Fine norske julesanger 2 (1993)
 Diverse artister: Fine norske låter 1 (1994)
 Bjelleklang: YppeRu' dOnK (1994)
 Diverse artister: Fine norske låter 2 (1994)
 Diverse artister: Statsraad Lehmkuhl CD (1995)
 Diverse artister: Det beste av norsk musikk 1973-1977 (1998)
 Diverse artister: Jul i norske stuer (1998)
 Festus: Tortur (1999)
 Dei nye kapellanane: Living Next Door to Alice Cooper (1999)
 Diverse artister: Norske viseperler (2000)
 Vassendgutane: Pylse og konjakk (2000)
 Diverse artister: Hæstkuk Productions (2001)
 Jørn Simen Øverli: Teietid (2001)
 Wenche Gausdal: Den lille forskjellen ... (2004)
 Diverse artister: Norsk musikk i 100 - Populærmusikk i Norge 1905-2005 (2005)
 Diverse artister: Norske 60-talls hits (2005)
 Diverse artister: Songar frå fjorden (2007)
 Diverse artister: Pay Me My Money Down (2007)
 Diverse artister: Norsk visesang i 50 år (2008)
 Ørskog og omegn Trekkspelklubb: Sangtimen frå Sunnmøre Live (2009)
 Diverse artister: Fight Apathy (2009)
 Gunslingers: Ein skål te (2009)
 Diverse artister: Kjærlighetsvise til turisten og andre viser av Oddvar Rakeng (2009)
 Vassendgutane: Julefest i vest (2010)
 Vassendgutane: Festi ekje slutt - Beste HITtil (2012)

 Filmografi 
 1976: Bør Børson II – Spelemann
 1969: Olsen-Banden – Lensmann med Hagle
 1967: Elsk... din næste (dansk film)

 Referanser 

 Eksterne lenker 



 Ivar Medaas hos Allkunne.no
 Strilekongens liv i bilder – Bilder av Ivar Medaas hos Bergens Tidende.
 Medaas, Ivar / Vestlandsduoen hos Norsk musikkinformasjon.


Kategori:Norske visesangere
Kategori:Deltakere i Melodi Grand Prix
Kategori:Personer fra Lindås kommune
Kategori:Norske komikere
Kategori:Norske skuespillere
Kategori:Personer tilknyttet Dizzie Tunes